Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 855

5. ÉVFOLYAM EMBER ÉS TÁRSADALOM SZERVEZÉSI KERET: EPOCHA Éves időkeret: 13 hét 1. A TÉMAKÖR CÍME Családtörténet KAPCSOLÓDÁS A NEMZETI ALAPTANTERVHEZ EMBER ÉS TÁRSADALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – Ismeretszerzés személyes beszélgetésekből, tárgyak, képek közvetlen megfigyeléséből, hallott és olvasott elbeszélő szövegekből. – A lényeg kiemelése írott és hallott szövegekből. – A fikció megkülönböztetése az igaz történettől. – Események, történetek elbeszélése emlékezetből élőszóban. – Szóbeli beszámoló a saját tapasztalatokról, önálló gyűjtőmunkával szerzett ismeretekről. – Fogalmazás írása valamely történelmi-társadalmi témáról. – Rajz készítése történelmi vagy társadalmi témáról. Rajzos vázlat készítése. Modellek, makettek, tárgymásolatok készítése. – Az idő tagolására szolgáló kifejezések használata: év, évtized, évszázad, emberöltő. Időmeghatározás más ismert eseményre, jelenségre való utalással. – Viszonyítások gyakorlása: előbb, később, ugyanakkor, most, régebben, nagyon régen. – Az idő ábrázolása téri-vizuális eszközökkel. – Események, jelenségek, tárgyak, személyek stb. időrendbe állítása. – A különbségek felismerése és a változások nyomon követése egy-egy történelmi jelenség kapcsán. ISMERETEK, TARTALMAK, FELADATOK A család fogalmához kapcsolódó ismeretek: rokonság, családtípusok. A lakóhelyhez kapcsolódó ismeretek: falu és város, városiasodás, lakástípusok, változások a tárgyi kultúrában. A 20. század meghatározó történelmi eseményei a személyes tapasztalatok függvényében. A történelem tudományához kapcsolódó ismeretek: kollektív emlékezet, hagyomány, forrás, forrástípusok, forráskritika, kronológia AJÁNLOTT TEVÉKENYSÉGEK Beszélgetés a család szerepéről, a családi életről irodalmi szövegek, fényképek, gyermekrajzok alapján. Az önkifejezés gyakorlása: fogalmazások, rajzok készítése a családról. Otthoni, családi gyűjtőmunka: emlékek a múltból. A gyűjtött tárgyak, dokumentumok rendszerezése, időrendbe állítása, kiállítása. Beszélgetés a tárgyakról. Időszalag, kronológiai táblázat készítése. Szerepjáték: a nézőpontváltás gyakorlása. Tárgyak megszemélyesítése: történetek elbeszélése tárgyak szemszögéből. Múzeumlátogatás. Ismerkedés a történelmi múzeum intézményével. Képek, videók értelmezése egyénileg és csoportosan. A múlt és a jelen összehasonlítása. Családfa készítése. Családfakészítő program használata. Illusztrált családfa, családfatípusok. Interjúkészítés kötött kérdések alapján és saját kérdésekkel, esetleg témameghatározással, pl. gyerekkor, második világháború stb. internetes kutatómunka, a keresőprogramok használata, elektronikus jegyzetelés,a jegyzetek rendszerezése. 2008/177. szám 2. A TÉMAKÖR CÍME Az ember nyomában KAPCSOLÓDÁS A NEMZETI ALAPTANTERVHEZ EMBER ÉS TÁRSADALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Ismeretszerzés tárgyak, képek közvetlen megfigyeléséből, hallott és olvasott elbeszélő szövegekből, filmekből, a tömegkommunikációs eszközökből. Emberi magatartásformák és élethelyzetek megfigyelése. A műveltségi területhez kapcsolódó szövegek értő olvasása. Információk gyűjtése adott témához az iskolai vagy más könyvtárban, médiatárban, múzeumban, az interneten. Segédkönyvek, atlaszok, lexikonok használata. Kérdések önálló megfogalmazása a tárgyalt témával kapcsolatban. A lényeg kiemelése írott és hallott szövegekből. Történelmi jelenetek elbeszélése, eljátszása különböző szempontokból. Tapasztalatok szerzése a valós, a lehetséges és a lehetetlen megítéléséről. Rajz készítése történelmi vagy társadalmi témáról. Rajzos vázlat készítése. Modellek, makettek, tárgymásolatok készítése. Tárgyak készítése hagyományos kézműves technikákkal. Események, történetek, jelenségek mozgásos, dramatikus megjelenítése. A tanult helyek megkeresése a térképen. Történelmi helyszínek modellezése. ISMERETEK, TARTALMAK, FELADATOK Az emberi és állati viselkedés összehasonlítása: eszközhasználat, kíváncsiság, kommunikáció, csoporthierarchia, kooperáció, az utódok gondozása, játék, a tanulás és a kultúra. Mítoszok az emberiség eredetéről, a bibliai teremtéstörténet. A természetes kiválasztódás, az emberré válás fő folyamatai. A tűz. Az első eszközök, a gyűjtögetés és a vadászat, a hordatársadalom, ősi lakóhelyek. Család és nevelés, lélekhit és mágia, az őskor művészete. A mezőgazdaság kezdetei, ősi városok. A természeti népek sorsa ma. AJÁNLOTT TEVÉKENYSÉGEK Kézművesség, tárgykészítés: szobrok, festmények, fegyverek, ruhák, házak másolatának, makettjének elkészítése. Ősi technikák rekonstruálása. Gyűjtőmunka könyvtárban, az interneten. Képek gyűjtése keresőprogrammal. A vadászszertartásnak vagy az élet más jelentének eljátszása. Antropológusok által leírt konkrét történet eljátszása. Szövegek alapján rajzok készítése, képek alapján szöveg megfogalmazása, szöveg tartalmának eljátszása. Videofelvételek megfigyelése, értelmezése, összefoglalása, a lényeg kiemelése. Problémamegoldó csoportmunka: hogyan történhetett? mi lehetett az oka? Digitális prezentáció és internetes beszámoló készítése. 2008/177. szám 3. A TÉMAKÖR CÍME Az írás története KAPCSOLÓDÁS A NEMZETI ALAPTANTERVHEZ EMBER ÉS TÁRSADALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) A műveltségi területhez kapcsolódó szövegek értő olvasása. Kulcsszavak és kulcsmondatok keresése szövegekben. Információk gyűjtése adott témához az iskolai vagy más könyvtárban, médiatárban, múzeumban. Segédkönyvek, atlaszok, lexikonok használata. Kérdések önálló megfogalmazása a tárgyalt témával kapcsolatban. A lényeg kiemelése írott és hallott szövegekből. Önálló vélemény megfogalmazása társadalmi, történelmi eseményekről, jelenségekről és személyekről. Érvek gyűjtése a saját vélemény alátámasztására. Ellenérvek gyűjtése az ellenvélemények cáfolására. A különbségek felismerése és a változások nyomon követése egy-egy történelmi jelenség kapcsán. Szóbeli beszámoló a saját tapasztalatokról, önálló gyűjtő-, illetve kutatómunkával szerzett ismeretekről. Fogalmazás írása valamely történelmi-társadalmi témáról. Rajz készítése történelmi vagy társadalmi témáról. Rajzos vázlat készítése. Az idő tagolására szolgáló kifejezések használata: év, évtized, évszázad. Krisztus előtt, Krisztus után. Viszonyítások gyakorlása: előbb, később, ugyanakkor, nagyon régen. Az idő ábrázolása téri-vizuális eszközökkel. Egyszerű kronológiai számítások. Események, jelenségek, tárgyak, személyek stb. időrendbe állítása. A térkép legfontosabb elemeinek felismerése: vizek, domborzati jelölések, államhatárok, települések. A tanult helyek megkeresése a térképen. ISMERETEK, TARTALMAK, FELADATOK Az írás előtti jelek, Mezopotámia és az ékírás, Egyiptom és a hieroglifák. A korai írások megfejtése, megfejtetlen írások. Kína és írása. Mássalhangzós és betűírások a Mediterráneumban. A rómaiak és a latin írás. A székely–magyar rovásírás. Az írás oktatása különböző korokban. A középkori kódexek, a kódexmásolás. A könyvnyomtatás történelmi szerepe. Az írás elektronikus forradalma. AJÁNLOTT TEVÉKENYSÉGEK Kézművesség, tárgykészítés: írószerszámok készítése, ókori írástechnikák rekonstruálása. Papírkészítés. Írások másolása, magyar nyelvű szöveg létrehozása idegen írásrendszerekkel. Mások által készített írások elolvasása, megfejtése. Titkosítás készítése, feladványok. Könyvtári és internetes gyűjtőmunka a tanulmányozott népekről, országokról. Kiselőadás, házi dolgozat készítése. Régi írások megjelenítése a számítógép képernyőjén (pl. weblap készítése). A régi és a mai iskola összehasonlítása pl. szerepjáték formájában. 2008/177. szám 4. A TÉMAKÖR CÍME A görög–perzsa háborúk KAPCSOLÓDÁS A NEMZETI ALAPTANTERVHEZ EMBER ÉS TÁRSADALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) A műveltségi területhez kapcsolódó szövegek értő olvasása. Kulcsszavak és kulcsmondatok keresése szövegekben. Segédkönyvek, atlaszok, lexikonok használata. Kérdések önálló megfogalmazása a tárgyalt témával kapcsolatban. A lényeg kiemelése írott és hallott szövegekből. A fikció megkülönböztetése az igaz történettől. Híres emberek, történelmi személyiségek jellemzése. Feltevések megfogalmazása a történelmi személyiségek cselekedeteinek, viselkedésének mozgatórugóiról. A cselekvés és annak következménye közötti kapcsolat felismerésének gyakorlása. Történelmi jelenetek elbeszélése, eljátszása különböző szempontokból. Önálló vélemény megfogalmazása társadalmi, történelmi eseményekről, jelenségekről és személyekről. Érvek gyűjtése a saját vélemény alátámasztására. Ellenérvek gyűjtése az ellenvélemények cáfolására. Az idő tagolására szolgáló kifejezések használata: év, évtized, évszázad. Időmeghatározás más ismert eseményre, jelenségre való utalással. Krisztus előtt, Krisztus után. Viszonyítások gyakorlása: előbb, később, ugyanakkor. Néhány kiemelt esemény, jelenség időpontjának ismerete. A tanultak elhelyezése az időben ezekhez a kiemelt időpontokhoz képest. Egyszerű kronológiai számítások. Események, jelenségek, tárgyak, személyek stb. időrendbe állítása. Egyszerű térképek másolása kézi munkával. Történelmi helyszínek modellezése. Események kapcsolása a tanult helyekhez. ISMERETEK, TARTALMAK, FELADATOK Görögök és perzsák: két civilizáció összehasonlítása. Városállam és birodalom. Demokrácia és autokrácia. A rabszolgaság. Háborús történetek, ókori haditechnika, híres csaták. Dareiosz, Xerxész, Miltiadész, Themisztoklész, Leónidasz. Hérodotosz és történetírás kezdetei. Háborúk az ókorban és ma: összehasonlítás. AJÁNLOTT TEVÉKENYSÉGEK Közös falitérkép készítése Görögországról. A természeti adottságok összegyűjtése a domborzati térkép alapján ötletrohammal, gyűjtőmunka a természeti adottságokról az interneten. Ismerkedés a nevezetes helyekkel, gyűjtőmunka csoportban (Athén, Spárta, Olümpia, Delphoi, Olümposz stb.) Vita (esetleg disputa) a demokrácia és a despotizmus előnyeiről. Haditudósítás készítése. Egy csata eseményeinek feldolgozása különböző tévés műfajok szabályai szerint. Csatajelenetek modellezése, makettek készítése. Szerepjáték Miltiadész elítéléséről (bírósági tárgyalás). A tengeri és szárazföldi párt vitája Athénban. Fiktív interjú készítése egy kitalált vagy valódi személlyel. Digitális enciklopédia készítése az ókori történelemről. 2008/177. szám ÖNÁLLÓ MUNKA A TÉMAKÖR CÍME ÖNÁLLÓ MUNKA KAPCSOLÓDÁS A NEMZETI ALAPTANTERVHEZ EMBER ÉS TÁRSADALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Ismeretszerzés személyes beszélgetésekből, tárgyak, épületek, képek közvetlen megfigyeléséből, hallott és olvasott elbeszélő szövegekből, filmekből, a tömegkommunikációs eszközökből. Emberi magatartásformák és élethelyzetek megfigyelése. A műveltségi területhez kapcsolódó szövegek értő olvasása. Kulcsszavak és kulcsmondatok keresése szövegekben. Információk gyűjtése adott témához az iskolai vagy más könyvtárban, médiatárban, múzeumban. Segédkönyvek, atlaszok, lexikonok használata. A tanultak felhasználása új feladathelyzetekben. Kérdések önálló megfogalmazása a tárgyalt témával kapcsolatban. A lényeg kiemelése írott és hallott szövegekből. Szóbeli beszámoló a saját tapasztalatokról, önálló gyűjtő-, illetve kutatómunkával szerzett ismeretekről. Fogalmazás írása valamely történelmi-társadalmi témáról. ISMERETEK, TARTALMAK, FELADATOK Alapvető ismeretek a könyvtárról, a múzeumról, az internetről. A kutatás alapelemei: problémafelvetés, hipotézis, anyaggyűjtés, forráskritika, szövegalkotás, prezentáció. Együttműködés a kutatás során, a kutatócsoport. AJÁNLOTT TEVÉKENYSÉGEK Önálló, páros vagy kiscsoportos kutatómunka könyvtárban, médiatárban, múzeumban, interneten. Interjúkészítés, módszeres megfigyelés, kérdőíves felmérés készítése. Az eredmények publikálása az interneten, weboldal készítése, képszerkesztés. Szövegszerkesztés és prezentációkészítés a megfelelő szoftverek használatával. Kiállítás megtervezése, összeállítása, felhasználása az eredmények prezentálására. A TOVÁBBHALADÁS FELTÉTELEI – A tanulók képesek felhasználni a múzeumi tapasztalatokat, a könyvtárat (médiatárat), a könyvtárban található kézikönyveket, atlaszokat, ismeretterjesztő könyveket arra, hogy ismereteiket bővítsék a tanult témákkal kapcsolatban. Tudnak ismereteket szerezni képek, mozgóképek, illetve a rádió és/vagy a tévé műsorainak felhasználásával. Tudnak az így szerezett ismereteik felhasználásával 3–5 perces kiselőadást tartani. – Tudják értelmezni a tankönyv, az életkoruknak megfelelő ismeretterjesztő írások, és egyszerű, esetleg egyszerűsített történelmi források szövegét. Képesek a lényeg (a kulcsmondatok) kiemelésére. – Képesek önállóan kérdéseket megfogalmazni a tárgyalt témákkal kapcsolatban. – Értik a különbséget egyfelől a mondák, mítoszok, másfelől az igaz történetek között. Képesek a szöveg sajátosságai, az elbeszélés módja alapján konkrét szövegekről eldönteni, hogy azok a fikció vagy az igaz történet igényével lépnek fel. Képesek szóban vagy írásban összefüggően jellemezni egy-egy történelmi személyiséget. Meg tudnak fogalmazni valószerű feltevéseket a tanult történetekben szereplő történelmi személyiségek cselekedeteinek, viselkedésének mozgatórugóiról. – Képesek konkrét történetek kapcsán az emberi cselekedetek és azok következményei közötti kapcsolatok kimutatására. – Képesek a tanult témákhoz kapcsolódó történetek összefogott elbeszélésére élőszóban. – Képesek a tanult témákhoz kapcsolódó ismereteiket írásban, rajzos és mozgásos eszközökkel visszaadni. – Képesek másokkal együtt egy-egy tanult történetet adott szereplő szemszögéből elbeszélni, leírni, eljátszani, illetve az adott szereplő érzelmeit, gondolatait – verbális vagy nemverbális eszközökkel – megfogalmazni. 2008/177. szám – Képesek szavakba önteni véleményüket a vitás történelmi, társadalmi, emberi kérdésekről, egy-egy történelmi személyiség cselekedeteiről. Véleményüket racionálisan védhető, illetve cáfolható érvekkel támasztják alá. Tudnak ellenérveket fogalmazni a sajátjuktól különböző vélemények cáfolására. – Össze tudnak hasonlítani konkrét társadalmi, történelmi, kulturális jelenségeket, emberi magatartásokat. – Egy-egy történelmi jelenség kapcsán felismerik a változásokat. – Ismeretlen helyzet, esemény, ábrázolás kapcsán megalapozottan tudnak állást foglalni arról, hogy az melyik korhoz, kultúrához köthető (valószínűleg), illetve mely korokhoz, kultúrákhoz nem köthető (bizonyosan). – A beszélgetésben, illetve vitán meg tudnak fogalmazni ésszerű érveket, képesek tárgyilagosak maradni, kerülik a személyeskedést. Mások véleményét meghallgatják, és képesek azt a vita során felhasználni. – Képesek másokkal együtt a tanult témákhoz kapcsolódó történelmi modellek, tárgymásolatok készítésére, egy-két hagyományos kézműves technika alkalmazására. – Képesek mind a történelem, mind a hétköznapi élet kapcsán események, jelenségek idejét más eseményekre, jelenségekre való utalással meghatározni. – Időtartamuk szerint különbséget tudnak tenni történelmi események, jelenségek között. – Minden tanult ókori és középkori témához tudnak egy-két évszámot vagy más típusú időmeghatározást (pl. évezred, évszázad) kapcsolni. – Tudnak időszalagot készíteni és kronológiai számításokat végezni a Krisztus előtti és utáni évszámokkal. – Segédeszközök segítségével időrendbe tudják állítani a tanult eseményeket, jelenségeket, tárgyakat, személyeket. – Tudnak egyszerű térképeket másolni, és másokkal együtt szöveg alapján térképvázlatot készíteni. – A tanult események helyszínét megtalálják a megfelelő történelmi térképen. Tudnak információkat leolvasni a történelmi térképekről. Tudnak távolságot becsülni, mérni és számítani történelmi térképeken.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes